**N Á R O D N Á R A D A  S L O V E N S K E J R E P U B L I K Y**

**VI. volebné obdobie**

Číslo: [●]

**[●]**

**N á v r h**

poslancov Národnej rady Slovenskej republiky Alojza Přidala, Júliusa Brocku a Jozefa Mikuša

**n a v y d a n i e**

zákona, ktorým sa mení a dopĺňa zákon Národnej rady Slovenskej republiky č. 309/2009 Z.z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov

Predkladajú:

Alojz Přidal

Július Brocka

Jozef Mikuš

Návrh na uznesenie:

Národná rada Slovenskej republiky

**s c h v a ľ u j e**

návrh poslancov Národnej rady Slovenskej republiky Alojza Přidala, Júliusa Brocku a Jozefa Mikuša na vydanie zákona, ktorým sa mení a dopĺňa zákon Národnej rady Slovenskej republiky č. 309/2009 Z.z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov

**N Á R O D N Á R A D A  S L O V E N S K E J R E P U B L I K Y**

**VI. volebné obdobie**

Návrh

**ZÁKON**

z ........... 2015,

**ktorým sa mení a dopĺňa zákon č. 309/2009 Z.z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov**

Národná rada Slovenskej republiky sa uzniesla na tomto zákone:

Čl. I

Zákon č. 309/2009 Z. z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov v znení zákona č. 492/2010 Z. z., zákona č. 558/2010 Z. z., zákona č. 136/2011 Z. z., zákona č. 189/2012 Z. z., zákona č. 373/2012 Z. z., zákona č. 30/2013 Z. z., zákona č. 218/2013 Z. z. a zákona č. 382/2013 Z. z. sa mení a dopĺňa takto:

V § 4 odsek 3 sa vypúšťa.

Doterajšie odseky 4 až 11 sa označujú ako odseky 3 až 10.

V § 16 sa odsek 1 dopĺňa písmenami af)

„af) výrobca elektriny, ak neplní povinnosti podľa §4 odseku 2.“.

V § 16 ods. 2 písmeno a) znie:

„a) od 500 eur do 100 000 eur za správny delikt podľa odseku 1 písm. a) až d), f) až n) a ab) až af),“.

Čl. II

Tento zákon nadobúda účinnosť 1. januára 2016.

**DôVODOVÁ SPRÁVA**

**Všeobecná časť**

Návrh zákona, ktorým sa mení a dopĺňa zákon č. 309/2009 Z.z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov (ďalej len „**novela zákona**“) predkladajú poslanci Národnej rady Slovenskej republiky Alojz Přidal, Július Brocka a Jozef Mikuš.

Cieľom predkladanej novely zákona je odstrániť nedostatky existujúcej právnej úpravy a stanoviť maximálnu výšku sankcie za nesplnenie povinností § 4 odseku 2. Taktiež dáva inšpekcii povinnosť riešiť takéto neplnenie povinností ako správny delikt riešený Slovenskou obchodnou inšpekciou. Novela zákona má rovnako za cieľ zvýšiť právnu istotu a posilniť ochranu práv výrobcov elektriny.

Predkladaný návrh zákona nemá vplyv na štátny rozpočet a bude mať pozitívny dopad na podnikateľskú sféru. Predkladaný návrh zákona nevyvoláva sociálne vplyvy ani vplyvy na informatizáciu spoločnosti a životné prostredie.

Predkladaný návrh zákona je v súlade s Ústavou Slovenskej republiky, ústavnými zákonmi a zákonmi Slovenskej republiky, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právom Európskej únie.

**Osobitná časť**

**K čl. 1:**

Predkladaná novela zákona ruší ustanovenia § 4 odseku (3) a takéto pôvodne definované neplnenie povinnosti podľa § 4 odsek (2) zavádza ako správny delikt, ktorý rieši Slovenský obchodná inšpekcia.

**K čl. II:**

Navrhuje sa dátum účinnosti zákona k 1. január 2016.

**Doložka zlučiteľnosti**

**návrhu zákona s právom Európskej únie**

**Navrhovateľ zákona:**

Poslanci Národnej rady Slovenskej republiky Alojz Přidal, Július Brocka a Jozef Mikuš.

**Názov návrhu zákona:**

Návrh zákona, ktorým sa mení a dopĺňa zákon č. 309/2009 Z.z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov.

**Predmet návrhu zákona:**

je upravený v primárnom práve Európskej únie a to v hlave XXI Energetika, čl. 194 Zmluvy o fungovaní Európskej únie;

je upravený v sekundárnom práve Európskej únie, a to v nariadení Komisie (EÚ) č. 838/2010 z 23. septembra 2010, ktorým sa ustanovujú usmernenia týkajúce sa mechanizmu kompenzácie medzi prevádzkovateľmi prenosových sústav a spoločného regulačného prístupu k spoplatneniu prenosov (Úradný vestník Európskej únie L250 z 24.9.2010);

nie je upravený v judikatúre Súdneho dvora Európskej únie.

**Záväzky Slovenskej republiky vo vzťahu k  Európskej únii:**

bezpredmetné

**Stupeň zlučiteľnosti návrhu právneho predpisu s právom  Európskej únie:**

úplne

**DOLOŽKA VYBRANÝCH VPLYVOV**

**A.1 Názov materiálu:**

Návrh zákona, ktorým sa mení a dopĺňa zákon č. 309/2009 Z.z. o podpore obnoviteľných zdrojov energie a vysoko účinnej kombinovanej výroby a o zmene a doplnení niektorých zákonov.

**A.2 Vplyvy:**

|  |  |  |  |
| --- | --- | --- | --- |
|  | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy |  | x |  |
| 2. Vplyvy na podnikateľské prostredie – dochádza k zvýšeniu regulačného zaťaženia? | x |  |  |
| 3. Sociálne vplyvy - vplyvy na hospodárenie obyvateľstva,- sociálnu exklúziu,- rovnosť príležitostí a rodovú rovnosť a vplyvy na zamestnanosť |  | x |  |
| 4. Vplyvy na životné prostredie |  | x |  |
| 5. Vplyvy na informatizáciu spoločnosti |  | x |  |

**A.3 Poznámky**

bezpredmetné

**A.4. Alternatívne riešenia**

Neuvažovalo sa s alternatívnymi riešeniami.

**A.5. Stanovisko gestorov**

Návrh zákona bol zaslaný na vyjadrenie Ministerstvu financií SR a stanovisko tohto ministerstva tvorí súčasť predkladaného materiálu.